OzLabs/hebrew-wiki-articles huggingface dataset:
שלמה אלקיים

שלמה אלקיים - 1978
שלמה אלקיים (5 בפברואר 1912 – 11 באוגוסט 1996) היה עורך דין בתקופת היישוב ושופט מחוזי לאחר הקמת המדינה. כיהן במשך 16 שנים בתפקיד הנשיא הראשון של בית המשפט המחוזי בבאר שבע (1965–1981). יקיר העיר באר שבע.

== קורות חיים ==
אלקיים נולד בשנת 1912 ביפו, להורים ממוצא יהודי מרוקאי. אביו, יעקב, ממייסדי תל אביב נולד בארץ ישראל אף הוא, בן ליהודי שעלה ממרקש ב-1850 בערך. הנשיא השני יצחק בן צבי הקדיש פרק בספרו "מסעות", לתולדות המשפחה.

למד בגימנסיה גאולה, בית הספר התיכון השני שנוסד בתל אביב אחרי גימנסיה הרצליה, בתקופה בה גימנסיה גאולה כונתה עדיין "בית הספר התיכוני למסחר" וכן בבית הספר אליאנס תל אביב. סיים את לימודיו התיכוניים ב-1930 ואז נסע ללבנון, שם למד שנה אחת באוניברסיטה האמריקאית בביירות. חזר לארץ ישראל והחל ללמוד משפטים בבית הספר המנדטורי למשפטים בירושלים. סיים את לימודיו ב-1936 ובאפריל 1937 הוסמך כעורך דין. במשך כשבע שנים אחר כך עבד כעורך דין שכיר, עד שב-1944 פתח משרד עריכת דין עצמאי משלו.

עם פרוץ מלחמת העצמאות ועוד לפני הקמת המדינה, בנובמבר 1947 התנדב אלקיים ל"הגנה", קיבל דרגת סרן ומונה לשמש כתובע הצבאי של חטיבת גבעתי בפיקודו של שמעון אבידן, שהוקמה בתל אביב זה עתה. בהמשך מונה לשמש גם כתובע הצבאי של חזית ד', חזית הדרום במלחמה. במסגרת תפקידו זה היה אחראי בין השאר על חקירת פרשת דווימה. 

לאחר סיום המלחמה חזר למשרדו ועבד עד 1956 כעו"ד עצמאי. הייתה עם זאת גם הפסקה קצרה בעיסוקיו המשפטיים, ב-1954, עת שימש שליח עלייה מטעם מדינת ישראל בתוניסיה ובמרוקו.

ב-1956 התגייס שוב לצה"ל, מיד לאחר מבצע קדש. הוא שימש תחילה כיועץ משפטי למושל הצבאי של רצועת עזה ולאחר מכן ובמשך כחמש שנים כיהן בתפקיד היועץ המשפטי למושל הצבאי על ערביי ישראל.

בשנת 1961, כאשר הוחלט על הקמת בית משפט מחוזי בבאר שבע מונה אלקיים לתפקיד שופט בבית המשפט המחוזי בירושלים, אשר בית המשפט בבאר שבע תיפקד תחילה כסניף שלו והשופט אלקיים מונה לשפוט בסניף זה. במרץ 1962 התפרסם שהשופט אלקיים יגיע לעיתים גם לאשקלון. בינואר 1965, כשהוקם רשמית בית המשפט המחוזי בבאר שבע מונה אלקיים לנשיאו הראשון.

היה במשך שנים רבות יו"ר האגודה לשיקום האסיר והעבריין, מראשוני חברי ההנהלה של "המכון להשכלה גבוהה בנגב" שהפך בהמשך לאוניברסיטת בן-גוריון, יו"ר אגודת ידידי מוזיאון הנגב, יו"ר המועצה לקליטת עלייה, יו"ר "צעדת הנגב", ד"ר לשם כבוד (אוניברסיטת בן-גוריון) ועוד. בשנת 1978 קיבל את אות יקיר באר שבע.

השופט אלקיים פרש לגמלאות ביום 28 בפברואר 1981, בן 69, שנה לפני המועד הקבוע לפרישת שופטים, כאות מחאה שקטה על אי מינויו לבית המשפט העליון.

נפטר בתל אביב ב-1996. על שמו רחוב השופט אלקיים בבאר שבע.

== קישורים חיצוניים ==
* [https://judgescv.court.gov.il/8b8284ba-645e-e811-8105-0050568a6817שלמה-אלקיים שלמה אלקיים ז"ל], באתר הרשמי של הרשות השופטת
* [https://www.beer-sheva.muni.il/City/OnTheCity/Documents/yakir/1978.pdf#page=3 דפי המידע על השופט אלקיים בתוך פרק מקבלי אות יקיר העיר לשנת 1978 באתר העיר באר שבע]

== הערות שוליים ==

קטגוריה:נשיאי בית המשפט המחוזי בבאר שבע
קטגוריה:שופטי בית המשפט המחוזי בירושלים
קטגוריה:עורכי דין ישראלים
קטגוריה:עורכי דין ביישוב
קטגוריה:בוגרי בית הספר המנדטורי למשפטים
קטגוריה:יקירי באר שבע
קטגוריה:לוחמי ההגנה
קטגוריה:חיילי חטיבת גבעתי (תש"ח)
קטגוריה:בוגרי גימנסיה גאולה
קטגוריה:מקבלי תואר דוקטור לשם כבוד מאוניברסיטת בן-גוריון בנגב
קטגוריה:ישראלים שנולדו ב-1912
קטגוריה:ישראלים שנפטרו ב-1996
ניקולא רסקין

ניקולא רסקין (בצרפתית: Nicolas Raskin; נולד ב-23 בפברואר 2001 בלייז' שבבלגיה) הוא כדורגלן בלגי המשחק בעמדת הקשר בקבוצת גלאזגו ריינג'רס מליגת העל הסקוטית.

== קריירת מועדונים ==
רסקין גדל במחלקות הנוער של סטנדרד לייז', אנדרלכט וגנט. ב-10 בפברואר 2018 ערך רסקין את הופעתו היחידה בקבוצה הבוגרת של גנט, בניצחון 3-0 על סנט טרוידן במסגרת המחזור ה-26 בליגת העל הבלגית לעונת .

ב-23 בינואר 2019 חתם רסקין בסטנדרד לייז' מליגת העל הבלגית. בסך הכל ערך 80 הופעות ליגה במדי המועדון, בהן הבקיע ארבעה שערים.

ב-31 בינואר 2023 חתם רסקין בגלאזגו ריינג'רס מליגת העל הבלגית. ב-4 בפברואר ערך רסקין את הופעת הבכורה שלו במועדון, בניצחון 2-1 על רוס קאונטי במסגרת המחזור ה-25 בליגה לעונת .

== קריירה בינלאומית ==
רסקין היה חלק מסגל נבחרת בלגיה עד גיל 21.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:לייז': כדורגלנים
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני גלאזגו ריינג'רס
קטגוריה:ספורטאים זרים בסקוטלנד
קטגוריה:בלגים שנולדו ב-2001
מאטוויי ספונוב

מאטוויי יבגנייביץ' ספונוב (ברוסית: Матвей Евгеньевич Сафонов; נולד ב-25 בפברואר 1999 בסטברופול שברוסיה) הוא כדורגלן רוסי המשחק בעמדת השוער בפריז סן-ז'רמן מליגת העל הצרפתית ובנבחרת רוסיה.

== קריירת מועדונים ==
ספונוב גדל במחלקת הנוער של קרסנודאר. ב-13 באוגוסט 2017 ערך ספונוב את הופעת הבכורה שלו בקבוצה הבוגרת של המועדון, בתיקו 1-1 נגד אמקאר פרם במסגרת המחזור השישי בליגת העל הרוסית לעונת 2017/2018.

ביוני 2024 חתם ל־5 שנים בפריז סן-ז'רמן מליגת העל הצרפתית תמורת דמי העברה של 20 מיליון יורו.

== קריירה בינלאומית ==
ב-1 ביוני 2021 ערך ספונוב את הופעת הבכורה שלו בנבחרת רוסיה, בתיקו 1-1 נגד נבחרת פולין במשחק ידידות.

== קישורים חיצוניים ==

==הערות שוליים==

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני קרסנודאר
קטגוריה:כדורגלני פריז סן-ז'רמן
קטגוריה:כדורגלני נבחרת רוסיה
קטגוריה:רוסים שנולדו ב-1999
סידני ואן הוידונק

סידני ואן הוידונק (בהולנדית: Sydney van Hooijdonk; נולד ב-6 בפברואר 2000 בברדה שבהולנד) הוא כדורגלן הולנדי המשחק בעמדת החלוץ בקבוצת הירנפיין מליגת העל ההולנדית, בהשאלה מבולוניה 1909.

== חיים אישיים ==
ואן הוידונק הוא בנו של כדורגלן נבחרת הולנד לשעבר פייר ואן הוידונק.

== קריירת מועדונים ==
ואן הוידונק גדל במחלקת הנוער של נאק ברדה. בשנת 2018 החל לשחק בקבוצה הבוגרת של המועדון במסגרת ליגת העל ההולנדית, במדיה ערך 65 הופעות ליגה והבקיע 11 שערים.

ב-3 ביולי 2021 חתם ואן הוידונק על חוזה לארבע שנים בבולוניה 1909 מהסרייה א'.

ב-25 בינואר 2022 הושאל ואן הוידונק עד לתום עונת 2021/2022. ב-25 ביולי 2022 הושאל ואן הוידונק להירנפיין לעונה נוספת.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני נאק ברדה
קטגוריה:כדורגלני בולוניה
קטגוריה:כדורגלני הירנפיין
קטגוריה:הולנדים שנולדו ב-2000
לוקא שבלייה

לוקא שבלייה (בצרפתית: Lucas Chevalier; נולד ב-6 בנובמבר 2001 בקאלה שבצרפת) הוא כדורגלן צרפתי המשחק בעמדת השוער בקבוצת ליל מליגת העל הצרפתית.

== קריירת מועדונים ==
שבלייה גדל במחלקת הנוער של ליל. בשנת 2018 החל לשחק בקבוצת המילואים של המועדון.

ב-5 ביולי 2021 הושאל שבלייה למשך עונה אחת לוואלנסיין מליגת המשנה הצרפתית. ב-18 בספטמבר ערך את הופעת הבכורה שלו במועדון, בתיקו 1-1 נגד פו במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה.

לקראת עונת 2022/2023 חזר שבלייה לליל. ב-10 בספטמבר 2022 ערך את הופעת הבכורה שלו במועדון, בהפסד 2-1 לאולימפיק מרסיי במסגרת המחזור השביעי בליגה.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ליל
קטגוריה:כדורגלני ואלנסיין
קטגוריה:צרפתים שנולדו ב-2001
1969 בצרפת

שנת 1969 בצרפת הייתה השנה בה ציינה צרפת 982 שנות לאום.

== הנהגה ==
*נשיא צרפת –
**עד 28 באפריל – שארל דה גול
**28 באפריל–20 ביוני – אלן פוהר
**מ-20 ביוני – ז'ורז' פומפידו
*ראש ממשלת צרפת –
**עד 20 ביוני – מוריס קוב דה מירוויל
**מ-20 ביוני – ז'אק שבאן-דלמאס

== אירועים ==
*2 במרץ – נערכת הטיסה הראשונה של הקונקורד בטולוז.
*27 באפריל – משאל עם חוקתי נערך, וההצעה לשינוי החוקה נדחית.
*28 באפריל – נשיא צרפת, שארל דה גול, מתפטר בעקבות תוצאות משאל העם.
*1 ביוני – נערכות בחירות לנשיאות.
*15 ביוני – ז'ורז' פומפידו נבחר לנשיאות צרפת בסיבוב השני.
*4 באוגוסט – בדירה חשאית בפריז, נפתחות שיחות בין הנרי קיסינג'ר, נציג ארצות הברית לבין שואן ט'וי, נציג צפון וייטנאם באשר להסכם שלום. השיחות הסתיימו בכישלון.
*7 באוקטובר – מושקת הרנו 12 בתערוכת הרכב בפריז.

== נולדו ==
*3 בינואר – מארי דריוסק, סופרת.
*12 בינואר – סטפן סטוקלין, שחקן כדוריד.
*13 בינואר – תיירי גודו, שחקן כדורסל.
*23 בינואר – כריסטוף אפל, מיידה פטישים.
*4 בפברואר – רמי לאנג, במאי סרטים.
*7 בפברואר – ז'אן מישל–פרי, כדורגלן.
*12 בפברואר – ז'אן–פייר סיפרין, כדורגלן.
*16 בפברואר – דויד דוייה, ג'ודוקא, אלוף אולימפי פעמיים.
*7 במרץ –
**אריק דקרו, כדורגלן.
**כריסטוף לה רו, כדורגלן.
*1 באפריל –
**ז'אן-מישל בייל, רוכב אופנועי מרוצים.
**ארנו בוטש, שחקן טניס.
*3 באפריל – קלוטילד קורו, שחקנית ורעייתו של אמנואלה פיליברטו, נסיך ונציה
*23 באפריל – ז'אן-פרנסואה הרננדז, כדורגלן.
*2 במאי – בנואה קוט, כדורגלן ומנהל קבוצות.
*5 במאי – סופי מוניו, רקדנית קרח, זכתה פעמיים במדליית כסף וארד בתחרות עולמית, וזכתה במדליית כסף וארד באירופה.
*6 במאי – אמנואלה לרסן, צייר קריקטורות.
*9 במאי – פרדריק ארפינון, כדורגלן.
*13 במאי – ניקוס אליאגס, עיתונאי ומנחה טלוויזיה יווני–צרפתי.
*14 במאי – סטפן אדם, כדורגלן.
*13 ביוני – וירג'ין דספנטס, סופרת, כותבת נובלות ויוצרת סרטים.
*16 ביוני – בנאבר, זמר ומשורר.
*22 ביולי – ג'וזפין טקרטו, פוליטיקאית וחקלאית צדפות.
*30 באוגוסט – לורן דלאהוס, עיתונאי ויוצר סרטים דוקומנטריים.
*6 בנובמבר – סופי וילנוב, גולשת סקי, השתתפה בשלוש אולימפיאדות חורף.
*7 בנובמבר – הלן גרימו, פסנתרנית יהודייה–צרפתית–איטלקית.
*6 בדצמבר – כריסטוף אגנולטו, רוכב אופניים מקצועני.
*9 בדצמבר – ביצ'נטה ליזארזו, כדורגלן.
*21 בדצמבר – ז'ולי דלפי, שחקנית קולנוע, מפיקה, במאית וזמרת-יוצרת צרפתייה–אמריקאית.

== נפטרו ==
(קטגוריה:צרפתים שנפטרו ב-1969)
*2 בינואר – ז'ורז' רנוון, שחקן (נולד ב-1892).
*20 במרץ – אנרי לונגשמבון, פוליטיקאי ומדען (נולד ב-1896).
*22 במרץ – קמיל מנדרילון, אתלט (נולד ב-1891).
*6 באפריל – גבריאל שבליר, כותב נובלות (נולד ב-1895).
*30 במאי – פול בלוך דאסו, לוחם יהודי–צרפתי, גנרל וממייסדי חיל השריון הצרפתי (נולד ב-1892).
*8 בספטמבר – אלכסנדרה דויד ניל, חוקרת וסופרת בלגית–צרפתייה (נולדה ב-1868).
*4 באוקטובר – לאון ברילואן, פיזיקאי (נולד ב-1889).
*2 בדצמבר – דידייה דורה, חלוץ תעופה (נולד ב-1891).
*6 בדצמבר – אנדרה-גאסטון פרטלה, גנרל במלחמת העולם השנייה (נולד ב-1874).
*21 בדצמבר – ז'ורז' קאטרו, איש צבא ודיפלומט (נולד ב-1877).

== קישורים חיצוניים ==

*
קטגוריה:1969 לפי מדינות
מקסנס לקרואה

מקסנס גי לקרואה (בצרפתית: Maxence Guy Lacroix; נולד ב-6 באפריל 2000 בווילנב-סנט-ז'ורז' שבצרפת) הוא כדורגלן צרפתי המשחק בעמדת הבלם בקבוצת קריסטל פאלאס מהפרמייר ליג.

== קריירת מועדונים ==
לקרואה גדל במחלקת הנוער של סושו. בשנת 2017 החל לשחק בקבוצת המילואים של המועדון. הוא ערך 27 הופעות ליגה במדי הקבוצה הראשונה של המועדון במסגרת ליגת המשנה הצרפתית.

ב-25 באוגוסט 2020 חתם לקרואה על חוזה לארבע שנים בוולפסבורג מהבונדסליגה.

בקיץ 2024 עבר לקרואה לקריסטל פאלאס מהפרמייר ליג, תמורת 18 מיליון אירו.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סושו
קטגוריה:כדורגלני וולפסבורג
קטגוריה:כדורגלני קריסטל פאלאס
קטגוריה:צרפתים שנולדו ב-2000
בן ג'ונסון (כדורגלן)

בנג'מין אנטוני ג'ונסון (באנגלית: Benjamin Anthony Johnson; נולד ב-24 בינואר 2000 בלונדון שבאנגליה) הוא כדורגלן אנגלי המשחק בעמדת המגן הימני בקבוצת וסטהאם יונייטד מהפרמייר ליג.

== קריירת מועדונים ==
ג'ונסון גדל במחלקת הנוער של וסטהאם יונייטד. ב-27 בפברואר 2019 ערך ג'ונסון את הופעת הבכורה שלו בקבוצה הבוגרת של המועדון, בהפסד 1-0 למנצ'סטר סיטי במסגרת המחזור ה-28 בפרמייר ליג לעונת 2018/2019. ב-27 בדצמבר 2020 הבקיע את שער הבכורה שלו במועדון, בתיקו 2-2 נגד ברייטון אנד הוב אלביון במסגרת המחזור ה-15 בליגה לעונת 2020/2021.

== קישורים חיצוניים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני וסטהאם יונייטד
קטגוריה:אנגלים שנולדו ב-2000
עירית דותן (אלבום)

עירית דותן הוא אלבום הבכורה של הזמרת הישראלית עירית דותן. את האלבום הוציאה לאור בנובמבר 1974 בהוצאת חברת התקליטים הד ארצי.<ref name=":0"></ref>

דותן ויעקב הולנדר שיתפו פעולה במהלך הקלטות האלבום, שהורכב כולו משיריו של הולנדר, בהם השירים "אני חי כעשב בר" שנכתב במקור ביידיש על ידי יעקב שטיינברג ותורגם לאלבום על ידי אבי קורן, "אני אוהבת באך" שבוצע במקור על ידי להקת גייסות השריון, ו"הלא תשאלו ציון" שנכתב למופע "שישו את ירושלים".<ref name=":0" />

"אני חי כעשב בר" הפך ללהיט בישראל ודורג במקום השני במצעד העברי השבועי של רשת ג'.<ref></ref>

== רשימת רצועות ==

== הערות שוליים ==

קטגוריה:אלבומי בכורה מ-1974
קטגוריה:אלבומי עירית דותן
קטגוריה:אלבומים בעברית
קטגוריה:אלבומי חברת הד ארצי
פרנסואה-אלפונס פורל

פרנסואה-אלפונס פורל (בצרפתית: François-Alphonse Forel; 2 בפברואר 1841 – 7 באוגוסט 1912) היה רופא שווייצרי ומדען שהיה החלוץ בחקר האגמים, ולכן נחשב למייסד ולאבי הלימנולוגיה<ref></ref>, שהיא חקר גופי מים מתוקים ותכונותיהם הביולוגיות, הכימיות והפיזיקליות<ref></ref>.

== פעילותו המדעית ==
פורל נולד וגדל במורז' שבשווייץ, על חופי אגם ז'נבה, המכונה בצרפתית le Léman. הוא הושפע מאוד מאביו, משפטן והיסטוריון, שהוציא אותו כנער לאגם כדי לחפש חפצים משרידי יישובים מתקופת הברונזה ששכנו מתחת לחוף האגם. הוא עזב את מורז' כדי להמשיך את השכלתו: תחילה בז'נבה, אחר כך במונפלייה ובפריז, ולבסוף באוניברסיטת וירצבורג, גרמניה, שם קיבל בשנת 1865 את הדוקטורט ברפואה ומיילדוּת. כשחזר לביתו באגם ז'נבה בגיל 26, הוא נכנס לתפקיד כפרופסור לאנטומיה, היסטולוגיה ופיזיולוגיה באוניברסיטת לוזאן, אך החליט להקדיש את זמנו לחקר האגם על כל היבטיו: מפיזיקה, כימיה וביולוגיה, ועד להיסטוריה האנושית וכלכלה<ref name=":0" />.

ב-1892 הוא איחד את הנושאים המגוונים הללו בתחום מדע חדש שהוא כינה 'לימנולוגיה' והגדיר אותו כ"אוקיינוגרפיה של אגמים". עבודתו שמה דגש על האופי המשולב של הלימנולוגיה, שבה כל הנושאים המיוחדים מקושרים, וכל נושא משפיע על השני. הוא גם זיהה את בני האדם כמרכיב בלתי נפרד של המערכת האקולוגית של אגם ז'נבה, הן מבחינת התלות בשירותי המערכת האקולוגית כגון מי שתייה, דיִג והיתרונות האסתטיים של חיים קרוב למים, כמו גם ביכולתם לגרום נזק רב לאגם. פורל ידוע במיוחד בזכות עבודתו המכוננת על אור תת-מימי וצבע מים, וכן בגילוי תופעת הסייש וה-בנטוס של אגמים וחשיבותו של הפחמן האורגני<ref name=":0" />.

תחום מדעי נוסף שפורל תרם לו הוא חקר רעידות האדמה. הוא ייסד יחד עם מיקלה דה-רוסי את הסולם להערכת עוצמה סייסמית שנקרא על שמם – סולם רוסי פורל<ref></ref>.

עד מותו בגיל 71, פורל הוציא 288 פרסומים, כולל המונוגרפיה בת 1,900 עמודים, בשלושה כרכים "Le Léman: Monographie limnologique" (אגם ז'נבה: מונוגרפיה לימנולוגית) שהציבה כאמור את היסוד למדע למינולוגיה<ref name=":0"></ref>.

== ראו גם ==
* לימנולוגיה
* סייש

== קישורים חיצוניים ==

== הערות שוליים ==
השעות היפות ביותר

השעות היפות ביותר הוא אלבום האולפן השני של הזמרת הישראלית עירית דותן. את האלבום הוציאה לאור ביוני 1977 בהוצאת חברת התקליטים גלטון.<ref name=":0"></ref>

מתוך השעות היפות ביותר זכה להצלחה שיר הנושא והשיר "ציפורי שירי".<ref name=":0" />

לאחר יציאת האלבום, הקליטה דותן את אלבום האולפן השלישי והאחרון שלה, הולכים לנדנדות עם עירית דותן.<ref></ref>

== רשימת רצועות ==

== הערות שוליים ==

קטגוריה:אלבומי 1977
קטגוריה:אלבומי עירית דותן
קטגוריה:אלבומים בעברית
הולכים לנדנדות עם עירית דותן

הולכים לנדנדות עם עירית דותן או בקיצור הולכים לנדנדות הוא אלבום האולפן השלישי והאחרון של הזמרת הישראלית עירית דותן. את האלבום הוציאה לאור בפברואר 1978 בהוצאת חברת התקליטים גלטון.<ref name=":0"></ref> הולכים לנדנדות עם עירית דותן הוגדר כאלבום שירי ילדים בעיבודו של המוזיקאי הישראלי נתן כהן.<ref name=":0" />

את האלבום פותח שיר הנושא מתוכו, הקרוי על שמו "הולכים לנדנדות".<ref name=":0" />

== רשימת רצועות ==

== הערות שוליים ==

קטגוריה:אלבומי 1978
קטגוריה:אלבומי עירית דותן
קטגוריה:אלבומים בעברית
Eyes Closed

"Eyes Closed" הוא שיר של הזמר-יוצר האנגלי אד שירן. הוא יצא ב-24 במרץ 2023 דרך אסיילום ואטלנטיק רקורדס כסינגל המוביל מתוך אלבום האולפן החמישי שלו, − ("Subtract"). השיר נכתב על ידי שירן, מקס מרטין, שלבאק ופרד אגיין והפיקו ארון דסנר, מרטין, שלבאק ופרד. "Eyes Closed" נכנס לראש מצעד הסינגלים הבריטי.

== רקע וקידום ==
שירן הכריז על השיר לצד הכרזת האלבום ב-1 במרץ 2023.<ref></ref> ב-9 במרץ, הוא שיתף טיזר של השיר בחשבונות המדיה החברתית שלו, וביצע חלקים מהשיר על גיטרה אקוסטית ופסנתר.<ref></ref> בטיקטוק שפורסם באותו יום, נחשף שהשיר יהיה הסינגל המוביל של האלבום.<ref></ref> השיר כביכול נותן כבוד ליזם המוזיקה לשעבר וחברו הקרוב של שירן, ג'מאל אדוארדס , שמת בפברואר 2022 ממנת יתר של סמים. כשדיבר על האובדן, חשף שירן, .<ref></ref> הוא ציין את רגשותיו: "פחד, דיכאון וחרדה" כהשראה מאחורי השיר.

השיר הופיע בצורה בולטת בטריילר הראשון של הסרט התיעודי של דיסני+ על שירן, Ed Sheeran: The Sum of It All, שיתעד פרטים על חייו הפרטיים.<ref></ref>

== לחן ומילים ==
בשיר קולו של שירן בעל גוון עשיר והפלצטו שלו מתרכך כשהוא שר את הפזמון, "אני ממשיך לרקוד בעיניים עצומות".<ref name=":1" /> בסקירה שכתב ל"הגרדיאן", העיתונאי הבריטי אלכסיס פטרידיס ציין שהשיר כלל נגינה בגיטרה ככלי הקשה ושהפזמון היה "עקבי" ו"ידידותי לרדיו".<ref name=":0"></ref> השיר, שנכתב במקור כשיר פרידה, קיבל משמעות חדשה לאחר ששירן סבל מאובדנים אישיים. המילים מרגישות "יותר אישיות" ו"קשורות במפורש לאירוע מאוד ספציפי" - מותו של ג'מאל אדוארדס.<ref name=":0" /><ref name=":1"></ref>

== ביקורות ==
רוזין אוקונור מעיתון "אינדפנדנט", דירג את השיר בארבעה כוכבים וכתב ש"הרבה מהעוצמה הרגשית" של השיר היה בהגשה של שירן. בביקורת מעורבת, אלכסיס פטרידיס מ"הגרדיאן" העניק לשיר שלושה כוכבים מתוך חמישה, וכתב ש"אתה כבר יודע אם תאהב אותו, תתעב אותו עם כל חלק שבך" או "פשוט תתפעל מהיעילות שלו בלי להתרגש".

== וידאו קליפ ==
הקליפ בהשראת הסרט "הארווי" ל"Eyes Closed" יצא לצד הסינגל. בבימויה של מיה בארנס, הקליפ מתאר את שירן בעקבות מפלצת כחולה גדולה שרק הוא יכול לראות במהלך הלילה שלו, המייצגת את צערו. עד מהרה הוא מוצא אנשים אחרים עם מפלצות משלהם, לפני שלבסוף הוא עומד מול שלו ושר את השורה האחרונה של השיר, מה שגורם לה להיעלם.<ref></ref><ref></ref><ref></ref>

== הופעות חיות ==
"Eyes Closed" בוצע ב-1 באפריל 2023 בתוכנית האירוח הבריטית, "המופע של ג'ונתן רוס" .

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אד שירן
קטגוריה:שירי פולק-פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אסיילום רקורדס
ארתור רוס (מוזיקאי)

ארתור רוס (באנגלית: Arthur Ross; 28 בפברואר 1949 – 30 במאי 1996)<ref></ref> הידוע בשם טי-בוי, היה זמר וכותב שירים אמריקאי הבולט בזכות שיתופי הפעולה שלו עם ליאון וייר. הוא היה אחיה הצעיר של הזמרת דיאנה רוס.<ref name=":0"></ref><ref name=":1"></ref>

== ביוגרפיה וקריירה ==
רוס, שנולד בדטרויט, מישיגן, השתקע בחלקים קשים יותר בדטרויט בעוד שאחותו הגדולה זכתה לתהילה כסולנית של הסופרימס בשנות ה-60 ומאוחר יותר תהילת סולו בשנות ה-70.<ref name=":1" /><ref name=":0" /> זמן קצר לאחר שדיאנה רוס התבססה כאמנית סולו, היא גייסה אותו למוטאון ככותב שירים ממונה בשנת 1972. רוס שיתף פעולה עם כותב השירים ליאון וייר ויחד כתבו הצמד להיטים לאמנים כמו מייקל ג'קסון, הניסים ומרווין גיי.<ref name=":2"></ref> בין הלהיטים היו "I Wanna Be Where You Are" ו-"I Want You".<ref name=":2" /> טי-בוי הסתכסך עם וייר במהלך הקלטות האלבום I Want You של מרווין גיי. הוא עזב את הפרויקט ויצא לקריירת סולו, והוציא את אלבומו הראשון בהוצאת מוטאון רקורדס ב-1979, Changes.<ref name=":3"></ref>

אף על פי השתתפות של אמנים כמו פסנתרן הג'אז ג'ו סמפל , האלבום נמכר רק בכ-12,000 עותקים. מתוסכל מהמצב, רוס פרש ממוזיקה בתחילת שנות ה-80, וחזר לדטרויט, שם הוא חי בבידוד. עבודתו עם וייר ממשיכה לזכות להצלחה. "I Want You" כוסה על ידי רוברט פאלמר, מדונה, מייקל מקדונלד ודיאנה רוס עצמה באלבומה, I Love You מ-2007.<ref></ref>

אלבומו היחיד בהוצאת מוטאון, Changes, יצא לאור לבסוף על גבי תקליטור באוגוסט 2012.<ref name=":3" /> האלבום נפתח בשירו המוכר ביותר, "I Want You" ונסגר בשיר נוסף שכתב בעצמו "To The Baby", אותו כתב עבור אחותו הגדולה דיאנה, מחווה שנדחתה זמן רב לשתי בנותיה הראשונות, רונדה רוס קנדריק וטריסי אליס רוס.<ref name=":3" />

== מותו ==
במהלך סוף השבוע שאירע בין 22 ל-23 ביוני 1996, מצאה המשטרה את הגופות של רוס ואשתו, פטרישיה אן רובינסון, במרתף בתוך בית רעוע באוק פארק, מישיגן, פרבר הגובל בדטרויט על פי הדיווחים, בני הזוג היו כבולים ומתו מחנק. חוקר מקרי המוות העריך מאוחר יותר כי הגופות היו בבית מספר ימים עד שבוע לפחות. תאריך מותם של בני הזוג הוערך ב-30 במאי 1996. רוס היה בן 47 ואשתו הייתה בת 54. רוס לא דווח כנעדר על ידי משפחתו. הוא היה אמור להופיע באולם בית המשפט במרכז העיר דטרויט ב-26 ביוני 1996, בדיון בשלושה אישומים של החזקת סמים.<ref name=":1" /><ref name=":0" />

==קישורים חיצוניים==

* 

== הערות שוליים ==

קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1949
קטגוריה:אמריקאים שנפטרו ב-1996
מחלוקת הפסחא

מחלוקת הפסחא היא מחלוקת בנצרות סביב המועד המדויק לקיום חג הפסחא<ref name=":0"></ref>.

המחלוקת המוקדמת ביותר מזוהה בעיקר עם סוף המאה ה־2, והייתה בשאלה האם יש לחגוג את חג הפסחא תמיד ביום ראשון, או לחגוג אותו בהתאם לתאריך פסח מלוח השנה העברי (י"ד בניסן). חגיגת פסחא בתאריך פסח הייתה מסורת שאומצה בפרובינקיה אסיה באימפריה הרומית. מחלוקות מאוחרות יותר עסקו בשיטת החישוב הנכונה לגבי מועדי הירח והחג, ובמאה ה־6 ככל הנראה רוב המקומות שהיו תחת השפעת הכנסייה הסכימו על חישוביו של דיוניסיוס אקסיגואוס<ref name=":0" />, לפיהם יש לקבוע את תאריך החג על פי מחזור של 19 שנים. אולם מנגד הייתה עמדה שלא קיבלה את החישוב – עמדה המזוהה בעיקר עם הכנסייה הקלטית ואזורים מסוימים בגאליה – ואלו צידדו בחישוב חלופי המתבסס על מחזור של 84 שנים<ref name=":1" /><ref name=":2"></ref>.

בשנת 664 המחלוקת בין הזרם המרכזי של הכנסייה לבין הקלטים הסלימה וכונסה ועידת סינוד ויטבי, שמטרתה להגיע לפסיקה סופית בעניין מועד הפסחא<ref name=":2" /><ref name=":1" />. בוועידה טענה כל כנסייה כי הגישה שלה מתבססת על מסורת קדומה יותר, ולבסוף הכריעה הוועידה לטובת הזרם המרכזי ומחזור ה־19 השנים. המחלוקת וההכרעה תועדו בספר "ההיסטוריה הכנסייתית של העם האנגלי" , שבימינו הוא אחד ממקורות המידע העיקריים לגבי מחלוקת הפסחא. האופן בו תועדה המחלוקת הוא כזה, שנכתב אודותיה בעיקר בידי תומכי מחזור 19 השנים, כך שהמידע שיש לנו על המחלוקת מוצג מהזווית של תומכי עמדה זו. יש חוקרים שמעלים את האפשרות שבפועל העמדה הייתה פחות מרכזית מכפי שמקובל לחשוב<ref name=":1"></ref>. גם עשרות שנים לאחר הוועידה, עדיין היו מי שצידדו במחזור 84 השנים. בכתביו של אדומנן מסוף המאה ה־7 נמצאים טקסטים תאולוגיים שמתארים כיצד אלוהים שלח בשנים אלו שתי מגפות גדולות של דבר הבלוטות שהכו באזורים מסוימים של אירופה כעונש על כך שדבקו בתארוך הפסחא לפי מחזור 19 השנים. עם זאת, גל נוסף של המגפה שהכה במקומות נוספים החליש בהמשך את דבקותו של אדומנן בפרשנות המקורית שלו לשתי ההתפרצויות הקודמות<ref></ref>.

לאחר פילוג הכנסייה הנוצרית, בכנסייה האורתודוקסית המזרחית, חג הפסחא התקיים לרוב ביום ראשון מאוחר יותר מאשר בכנסייה הקתולית במערב, בין השאר מכיוון שהאותודוקסים המזרחים דבקו בגרסה של לוח השנה היוליאני עם חגים ניידים. בצד המערבי הנושא חדל להיות עניין של מחלוקת, ומועצת הוותיקן השנייה קבעה בשנת 1963 כי אין התנגדות עקרונית לקיים את חג הפסחא ביום ראשון קבוע (כנראה בתחילת אפריל)<ref name=":0" />.

==קישורים חיצוניים==
* 

==הערות שוליים==

קטגוריה:פסחא
קטגוריה:מחלוקות דתיות
אלכסנדר מולוני

אלכסנדר מולוני, (באנגלית: Alexander Molony נולד ב-12 בספטמבר 2006) [https://latestinbollywood.com/alexander-molony-ethnicity/] הוא שחק קולנוע וטלוויזיה בריטי. הוא עשה את הופעת הבכורה שלו בסרט בתפקיד פיטר פן בסרט של דיסני פיטר פן וונדי .<ref name="The Times"></ref>

== קריירה ==
הוא לוהק בעבר לתפקיד הראשי באנימציה לילדים קלוד, ששודר בערוץ דיסני ג'וניור. הוא ידוע גם בשל משחקו של בנו של הקומיקאי רומש רנגנתן בסיטקום "The Reluctant Landlord", אוו-אוו הקוף ב- Raa" "Raa the Noisy Lion ואלכס האפרוח ב- The Big Bad Fox and" "Other Tales . הוא גם הופיע בתור מקדאף הצעיר בהפקה של הלהקה השייקספירית המלכותית של" מקבת בתיאטרון ברביקן, לצד כריסטופר אקלסטון וניב קיוזאק.

== פילמוגרפיה ==
=== קולנוע ===
{| class="wikitable"
|+
!שנה
! שם הסרט
!תפקיד
! הערות
|-
| 2017
|The Big Bad Fox and Other Tales...
| אלכס
| תפקיד קולי (דיבוב אנגלי)
|-
| 2023
| פיטר פן וונדי
| פיטר פן
|תפקיד ראשי
|}

=== טלוויזיה ===
{| class="wikitable"
|+
! שנה
! שם התוכנית
! תפקיד
! הערות
|-
| 2017
|Raa Raa the Noisy Lion
| אוו-אוו הקוף
| תפקיד קולי (2 פרקים)
|-
| 2017
| קלוד
| קלוד
| תפקיד קולי (34 פרקים)
|-
| 2018–2019
|The Reluctant Landlord
| צ'רלי
| 12 פרקים
|-
| 2022
|The Bad Seed Returns
|ויקטור
| סרט טלוויזיה
|}

==קישורים חיצוניים==

== הערות שוליים ==

קטגוריה:בריטים שנולדו ב-2006
קטגוריה:שחקנים ילדים בריטים
קטגוריה:שחקני קולנוע וטלוויזיה בריטים
קטגוריה:מדבבים בריטים
דמי חבר

דף בפנקס חבר של [[ההסתדרות הכללית של העובדים בארץ ישראל ובו בולים של תשלום דמי חבר ("מס אחיד") חודשיים בשנים 1954–1955]]
ДОСААФ בברית המועצות]]
דמי חבר הם תשלום שגובה ארגון מהחברים בו, לשם מימון פעילותו.

דמי חבר נהוגים בעיקר בארגונים הפועלים ללא מטרת רווח, כגון עמותות ומפלגות. דמי החבר הם מרכיב בתקציבו של הארגון. לעיתים זהו מרכיב עיקרי ואף מרכיב יחיד, ולעיתים נלוות אליו הכנסות ממקורות נוספים, כגון ממכירה של מוצרים ושירותים של הארגון, מתרומות, מתמיכה ממשלתית וכדומה.

תשלום דמי החבר מקנה לחבר את הזכויות השונות שנותן הארגון לחבריו, ובפרט זכות בחירה למוסדות הארגון, כאשר זהו ארגון שמתקיימות בו בחירות למוסדותיו.

גובה דמי החבר נקבע על ידי הנהלת הארגון, בדרכים אחדות:
* סכום קבוע, בגובה אחיד לכל החברים, לעיתים תוך הבחנה בין קבוצות שונות של חברים, למשל דמי חבר מופחתים לאזרח ותיק. דוגמה: דמי החבר בלשכת עורכי הדין בישראל הם בסכום אחיד, עם סכום מופחת לחברים בעלי ותק של עד שלוש שנים ולחברים שגילם מעל 67 שנים.
* סכום התלוי בהכנסתו של החבר. דוגמה: דמי החבר החודשיים בהסתדרות העובדים הכללית החדשה הם בשיעור 0.9% משכרו החודשי של החבר (בגבולות תקרה).
* סכום משתנה התלוי בקריטריון אחר. דוגמה: ועד בית החבר באגודה לתרבות הדיור משלם דמי חבר לפי מספר הדירות הנכללות בוועד בית זה.

==בישראל==
הסכמים קיבוציים שונים מזכים עובד החבר באגודה מקצועית בהחזר של דמי החבר שלו בה. דמי חבר בארגון מקצועי וחלק מדמי החבר בארגון עובדים נחשבים להוצאה מוכרת לעניין מס הכנסה. הכנסתו של ארגון מקצועי מדמי חבר פטורה ממס הכנסה.

חוק העונשין קובע: "המשלם דמי חבר או תורם להתאגדות אסורה, או לחשבונה, והמשדל לאחת מאלה, דינם – מאסר ששה חדשים".

חברות בארגון היא בדרך כלל וולונטרית, כך שתשלום דמי החבר מותנה בהחלטה של אדם (או ארגון) להצטרף כחבר בארגון הגובה דמי חבר. בתחום יחסי העבודה בישראל נקבעו שני חריגים, של תשלום כפוי הבא במקום דמי חבר:
* עובד שאינו חבר בארגון עובדים אך חל עליו הסכם קיבוצי או צו הרחבה מתאים, מחויב לשלם דמי טיפול מקצועי-ארגוני לארגון העובדים החתום על ההסכם הקיבוצי או צו ההרחבה. תשלום זה נמוך מדמי החבר שמשלמים החברים בארגון העובדים, והוא מקנה למשלמיו חלק מהזכויות שניתנות לחברים. תקנות הגנת השכר (מקסימום דמי טיפול מקצועי-ארגוני), התשמ"ח-1988, מגבילות את גובהו של תשלום זה.
* מעסיק שחל עליו צו הרחבה נדרש לשלם דמי טיפול ארגוני-מקצועי לארגון המעבידים החתום על ההסכם הקיבוצי שלו הוצא צו הרחבה. גובה תשלום זה הוא חצי אחוז מהשכר השנתי שמשלם המעסיק.

שני חריגים נוספים של תשלום כפוי:
* חוק משפחות חיילים שנספו במערכה (תגמולים ושיקום) קובע שקצין תגמולים רשאי לנכות מן התגמול שמשולם לפי חוק זה דמי חבר לארגון יציג של זכאים על פי חוק זה.
* חוק התגמולים לנפגעי פעולות איבה מורה לנכות מהתגמול החודשי המשולם לפי חוק זה דמי חבר לארגון יציג של זכאים על פי חוק זה.

==קישורים חיצוניים==

==הערות שוליים==

קטגוריה:ארגונים
קטגוריה:תשלום
ג'ון גרנספלד

ג'ון גרנספילד (באנגלית: John Grunsfeld; נולד ב-10 באוקטובר 1958 בשיקגו) הוא יהודי-אמריקאי, אסטרונאוט לשעבר בתוכנית מעבורות החלל של נאס"א.

==ביוגרפיה==
ג'ון גרנספילד נולד בעיר שיקגו שבמדינת אילינוי למשפחה יהודית. אביו וסבו היו אדריכלים ידועים בעיר. בשנת 1976 הוא סיים לימודי בית ספר בהיילנד פארק והחל לימודי תואר ראשון בפיזיקה במכון הטכנולוגי של מסצ'וסטס. הוא המשיך ללימודי תואר שני (1984) ותואר שלישי (1988) באוניברסיטת שיקגו. לאחר סיום הלימודים גרנספלד עסק במחקרים בתחום קרני רנטגן, קרני גמא וקרינה קוסמית ומוסדות שונים.

==שירות בתחום החלל==
בשנת 1992 גרנספלד נבחר ליחידת האסטרונאוטים של נאס"א. הוא היה בצוות טכני של נאס"א. בשנת 1995 הוא השתתף במשימת STS-67 כמומחה משימה של מעבורת החלל אנדוור (סטפן אוסוולד היה מפקד צוות). משימה זו הוקדשה לביצוע תצפיות בעל-סגול על ידי טלסקופים מיוחדים שהוצבו במעבורת. במשימת STS-81 בשנת 1997 (מייקל בייקר היה מפקד צוות) הוא היה מומחה משימה של מעבורת החלל אטלנטיס. במהלך המשימה בוצע עגינה לתחנת החלל מיר לביצוע מחקרים משותפים, אספקת מצרכים והחלפת צוות. בשנת 1999 גרנספלד היה מומחה משימה של STS-103 במעבורת החלל דיסקברי (קרטיס בראון היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספיד ביצע פעילות חוץ-רכבית פעמיים. אורך כולל של פעילויות אלו היה כ-16 שעות. בשנת 2002 גרנספלד טס לחלל בפעם הרביעית כמומחה משימה של STS-109 על מעבורת החלל קולומביה (סקוט אלטמן היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספיד ביצע פעילות חוץ-רכבית שלוש פעמים. אורך כולל של פעילויות אלו היה כ-21 שעות. בשנת 2009 גרנספלד טס לחלל בפעם החמישית כמומחה משימה של STS-125 על מעבורת החלל אטלנטיס (סקוט אלטמן היה מפקד צוות). במהלך המשימה גרנספיד ביצע פעילות חוץ-רכבית שלוש פעמים. אורך כולל היה כ-21 שעות.

בשנים 2003–2004 הוא כיהן כ"מדען ראשי של נאס"א". בשנת 2010 גרנספלד עזב את נאס"א ועבד במכון למדעי טלסקופ החלל בבולטימור. ביולי הוא מונה לפרופסור באוניברסיטת ג'ונס הופקינס. בשנת 2012 הוא חזר לנאס"א לתפקיד ניהולי ופרש סופית בשנת 2016.

גרנספלד חובב טיפוס הרים. הוא עלה פעמיים על פסגת הר דנאלי בגובה מעל ל-6,000 מ'.

==קישורים חיצוניים==

* 
* [http://www.spacefacts.de/bios/astronauts/english/grunsfeld_john.htm ביוגרפיה], באתר "SPACEFACTS" 

קטגוריה:אסטרונאוטים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת שיקגו
קטגוריה:עובדי נאס"א
קטגוריה:יהודים אמריקאים
קטגוריה:פיזיקאים יהודים
קטגוריה:אמריקאים שנולדו ב-1958
ג'ורג' הארווי

ג'ורג' הארווי (באנגלית: George Harvey; 1 בפברואר 1806 – 22 בינואר 1876) היה צייר סקוטי.

== ביוגרפיה ==
הוא היה בנם של ג'ורג' הארווי, שען, ואליזבת (לבית ג'פרי) הארווי, בכפר קטן ליד סטירלינג. אחיו, ביילי הארווי, היה פעיל זמן רב בענייני העירייה של גלאזגו.<ref>"MONDAY MORNING". Glasgow Herald. 11 December 1876. p. 4</ref>

זמן קצר לאחר לידתו עברו הוריו לסטירלינג, שם למד ג'ורג' אצל מר מקלארן, מוכר ספרים ברחוב באו. עם זאת, אהבתו לאמנות לא הניחה לו, ובגיל 18 הוא נכנס לאקדמיית הנאמנים בפיקארדי פלייס באדינבורו. כאן הוא התבלט עד שב-1826 הוזמן על ידי האמנים הסקוטים, שהחליטו לייסד אקדמיה סקוטית, להצטרף אליהם כ"מקורב".<ref name=":0">Chisholm, Hugh, ed. (1911). "Harvey, Sir George". Encyclopædia Britannica. Vol. 13 (11th ed.). Cambridge University Press. p. 42.</ref>

=== קריירה ===
תמונתו הראשונה של הארווי, "בית ספר בכפר", הוצגה ב-1826 במכון אדינבורו, ומרגע פתיחת האקדמיה בשנה שלאחר מכן המשיך להציג מדי שנה. התמונות המוכרות ביותר שלו הן אלה המתארות אפיזודות בהיסטוריה הדתית מנקודת מבט פוריטנית או אוונגליסטית.

עם זאת, הוא היה פופולרי באותה מידה בסקוטלנד בנושאים שאינם דתיים, ומבטאים אותה יכולת התבוננות אמנותית - תפיסה ועיבוד של פרטים. ב"דואר הלילה" ו"השחר העולה בעולם החדש" נעשה שימוש בהיבטי הטבע בדרכים שונות. הוא גם היה צייר נופים ודיוקנאות.

ב-1829 הוא נבחר לעמית באקדמיה הסקוטית המלכותית; בשנת 1864 הוא ירש את סר ג'ון ווטסון גורדון כנשיא, תפקיד אותו מילא עד 1876. הוא זכה לתואר אבירות ב-1867.<ref name=":0" />

=== חיים אישיים ===
הוא התחתן בשנת 1839 עם אלייזה מרגרט קארסטיירס (1818–1844). הם היו הורים לשתי בנות: אלן הארווי ואליזבת הארווי, שאף אחת מהן לא נישאה.<ref>Rogers, Charles (1871). Monuments and monumental inscriptions in Scotland. p. 129.</ref>

לאחר מותה של אשתו ב-1844, הוא התחתן שנית, עם מרגרט מיור (1805–1854), בתה של הלן (לבית מקפי) מיור, ב-1847. היא מתה באוגוסט 1854. אחייניתו נלי הארווי (1865–1949) הייתה אף היא ציירת.

הוא מת באדינבורו ב-22 בינואר 1876.<ref>"DEATH OF SIR GEORGE HARVEY. Sir George Harvey, President of the Royal Scottish Academy, who has been long in failing health, died at Edinburgh on Saturday". Glasgow Herald. 24 January 1876. p. 4</ref> הוא קבור בבית הקברות ווריסטון.

== גלריה ==
<gallery mode="packed" heights="200">
File:George Harvey (1806-1876) - The Village School - NG 2090 - National Galleries of Scotland.jpg|בית הספר בכפר
 File:George Harvey (1806-1876) - A Girl and Two Women, Standing and Holding a Baby (Study for 'The Covenanters' Baptism') - NG 1193 E - National Galleries of Scotland.jpg
File:George Harvey (1806-1876) - Four Standing Men (Study for 'The Covenanters' Baptism') - NG 1193 B - National Galleries of Scotland.jpg
File:George Harvey (1806-1876) - The Covenanters' Communion - NG 608 - National Galleries of Scotland.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים סקוטים
קטגוריה:ילידי 1806
קטגוריה:נפטרים ב-1876
חנה רוזן

חנה רוזן (נולדה ב-1931) היא פרופסור אמריטה בחוג לבלשנות ובחוג ללימודים קלאסיים באוניברסיטה העברית בירושלים. 

עיקר מחקריה עוסקים ביוונית ולטינית ובשפות קלטיות.
רוזן מתמחה בבלשנות לטינית. פרסומיה עיצבו את כיוונו של המחקר הפילולוגי והבלשני הלטיני בן-זמננו. מומחיותה בקלטולוגיה וטכניקות תרגום הפכה את עבודתה למהותית בקרב קהילת הבלשנות הרחבה.<ref></ref>

יחד עם בעלה, הבלשן וזוכה פרס ישראל, הפרופסור חיים רוזן, עסקה בתרגום מלטינית ויוונית.

בנוסף רוזן היא בין חברות המערכת של כתב העת קתרסיס.

== מפרסומיה ==
* שירים ליריים נבחרים: מכתבי קאטולוס, פרופרטיוס, הוראטיוס ומחברים עלומי שם / סודרו והוסברו על ידי חנה רוזן. תש"ח
<div class="mw-content-ltr">
* "Latine Loqui": Trends and Directions in the Crystilization of Classical Latin
</div>

== קישורים חיצוניים ==
* [https://classics.huji.ac.il/people/חנה-רוזן חנה רוזן] באתר האוניברסיטה העברית בירושלים
* 

== הערות שוליים ==

קטגוריה:בלשניות ולשונאיות ישראליות
קטגוריה:בלשנים ולשונאים ישראלים
קטגוריה:סגל האוניברסיטה העברית בירושלים: בלשנות
קטגוריה:סגל האוניברסיטה העברית בירושלים: לימודים קלאסיים
קטגוריה:סגל האוניברסיטה העברית בירושלים
קטגוריה:ישראליות שנולדו ב-1913
קטגוריה:ישראלים שנולדו ב-1931
Jackman

Jackman (מסוגנן כ-Jackman.) הוא אלבום האולפן השלישי של הראפר האמריקאי ג'ק הארלו. האלבום יצא לאור ב-28 באפריל 2023, על ידי חברות התקליטים Generation Now ואטלנטיק רקורדס.

==רקע==
ב-6 במאי 2022 הוציא הארלו את אלבום האולפן השני שלו, Come Home the Kids Miss You, שזכה לביקורות מעורבות.<ref></ref> לאחר צאתו של האלבום, הראפר לקח הפסקה מהוצאת מוזיקה חדשה במהלך 2022 ובמקום זאת התמקד בקריירת המשחק שלו.<ref></ref> ב-26 באפריל 2023, ללא קידום לפני כן, הכריז הארלו על האלבום ברשתות החברתיות.<ref></ref> האלבום נקרא על שמו הפרטי של הארלו 'ג'קמן'.<ref></ref> האלבום יצא כחודש לפני הופעת הבכורה שלו כשחקן בעיבוד ל"גברים לבנים אינם יכולים" משנת 2023.<ref></ref>

== רשימת רצועות ==

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומי ג'ק הארלו
קטגוריה:אלבומים באנגלית
קטגוריה:אלבומי הפתעה
קטגוריה:אלבומי חברת אטלנטיק רקורדס
דון אייסלי

דון אייסלי (באנגלית: Donn Fulton Eisele; 23 ביוני 1930, קולומבוס – 1 בדצמבר 1987, טוקיו) היה טייס חיל האוויר של ארצות הברית, אסטרונאוט שהשתתף במשימת אפולו 7 ואיש עסקים.

==ביוגרפיה==
אייסלי נולד בקולומבוס, אוהיו. לאחר סיום בית הספר הוא למד מדעים באקדמיה ימית של ארצות הברית. בשנת 1952, אחרי סיום הלימודים, הוא התגייס לחיל האוויר של ארצות הברית.

בשנת 1954 אייסלי סיים קורס טיס ושירת במספר בסיסים של החיל. בשנת 1960 הוא קיבל תואר שני באווירונאוטיקה במכון הטכנולוגי של חיל האוויר. בשנת 1962 לאחר קורס בבסיס חיל האוויר אדוארדס הוא קיבל הסמכה של טייס ניסוי. בסך הכול הוא עשה 4,200 שעות טיסה.

===שירות בנאס"א===
אייסלי נמנה עם הקבוצה השלישית של אסטרונאוטים שנבחרה על ידי נאס"א באוקטובר 1963. הוא היה חבר צוות של אפולו 1 אך נפצע במהלך האימונים ולכן הועבר לצוות של "אפולו 2". לאחר תאונת אפולו 1, הוא הועבר למשימה מאוישת הקרובה שקיבלה שם אפולו 7 כטייס משימה.

ב-11 באוקטובר 1968 אייסלי שוגר לחלל במשימה אפולו 7 כאיש צוות, יחד עם וולטר שירה ווולטר קנינגהאם. זו הייתה המשימה המאוישת הראשונה של תוכנית אפולו. במהלך משימה זו בוצע שידור הטלוויזיה החי הראשון מהחלל.

לאחר משימת אפולו 7, הוא היה בצוות גיבוי של אפולו 10. בשנת 1970 הוא עזב יחידת האסטרונאוטים ועבד במרכז מחקרים של נאס"א בלנגלי. בשנת 1972 הוא פרש.

===לאחר נאס"א===
ביולי 1972 אייסלי מונה למנהל חיל השלום בתאילנד. לאחר שנתיים הוא חזר לארצות הברית והשתלב בתעשייה הפרטית.

אייסלי נפטר בשנת 1987 בטוקיו בה היה במסגרת נסיעת עסקים. הוא נטמן בבית הקברות הלאומי ארלינגטון.

== קישורים חיצוניים ==

* [http://www.spacefacts.de/bios/astronauts/english/eisele_donn.htm ביוגרפיה]
* 
* [https://www.youtube.com/watch?v=Pu-6WMFxo6k ריאיון עם ילדים של אייסלי]
* 

קטגוריה:אסטרונאוטים אמריקאים
קטגוריה:תוכנית אפולו
קטגוריה:טייסי חיל האוויר של ארצות הברית
קטגוריה:טייסי ניסוי
קטגוריה:בוגרי האקדמיה הימית של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1930
קטגוריה:אמריקאים שנפטרו ב-1987
קטגוריה:אמריקאים חברי הבונים החופשיים
לאה פינטוך

לאה פינטוך (אוגוסט 1924 – 1974) הייתה שוטרת במשטרת ירושלים העברית במלחמת העצמאות ועל פעולתה תחת אש ירדנית זכתה לציון לשבח ממפקד משטרת ירושלים העברית, הציון לשבח הראשון, שניתן לאישה בישראל.

פינטוך נולדה בברלין. ב-1938 קיבלה לאה אישור משלטונות גרמניה הנאצית לעזוב את המדינה וכעבור 11 ימים הגיעה לתל אביב. היא הגיעה לארץ ללא הוריה, שלחו אותה מחשש לצפוי לה בעקבות קטטה בינה ובין נערה מאגודת הנערות הגרמניות. אביה נספה בשואה והאם הגיעה לארץ אחרי המלחמה, כשעל זרועה מוטבע מספר. התגוררה בכפר הנוער בן שמן ולאחר מכן, ב-1942 עברה הכשרה צבאית בקיבוץ שער העמקים.<ref></ref> ב-1946 התאזרחה בארץ ישראל והיא מופיעה ברשימת הנשים, ששרתו בצבא הבריטי. לדברי בנה היא שרתה בחיל האוויר הבריטי במצרים. לאחר מכן הייתה מלווה שיירות בדרך לירושלים, התגוררה בירושלים בקרבת מגרש הרוסים והתגייסה למשטרת ירושלים.

עם יציאת הבריטים מארץ ישראל אזור ירושלים נועד להיות נבדל מהמדינה היהודית ומהמדינה הערבית, לכן המוסדות היהודים בירושלים נבדלו מהמוסדות היהודים ביתר ארץ ישראל וכך גם משטרת ירושלים היהודית, שכללה כ-400 שוטרים ושוטרות. ב-7 ביוני 1948 הפגיזו תותחי הלגיון הערבי את חלקה היהודי של ירושלים. חלק מהפגזים נחתו על בניין המשטרה במגרש הרוסים וגרמו לדליקה על גגו. שלושה שוטרים, הקצין חיים הלבן, הסמל אברהם שפיגלשטיין והשוטרת לאה פינטוך עלו ראשונים לגג, כדי לכבות את השריפה, אף על פי שההפגזה לא נפסקה ועל כך צוינו לשבח על ידי מפקד משטרת ירושלים היהודית.<ref></ref>

ב-1950 נישאה לאה לדוד צירלר והזוג עבר לגור בכפר סבא. להם שלושה ילדים. היא נפטרה ב-1974 ממחלת הסרטן ונקברה בכפר סבא.

== קישורים חיצוניים ==
* [https://www.gvura.org/a346499-שוטרת-לאה-פינטוך אתר הגבורה - לאה פינטוך]
* 
* [https://www.policemuseum.org.il/he/policewomen_awards/ גיבורות בכחול ובירוק: שוטרות מעוטרות]

==הערות שוליים==

קטגוריה:אישים הקבורים בבית הקברות מנוחה נכונה כפר סבא
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:כפר סבא: אישים
קטגוריה:לוחמות הפלמ"ח
קטגוריה:מעוטרי משטרת ישראל
קטגוריה:שוטרות ישראליות
קטגוריה:ישראלים שנולדו ב-1924
קטגוריה:ישראליות שנולדו ב-1924
קטגוריה:ישראלים שנפטרו ב-1974
קטגוריה:ישראליות שנפטרו ב-1974
הגדת נירנברג השנייה

הגדת נירנברג השנייה היא כתב-יד מאויר של הגדת פסח שנוצר בין השנים 1470–1480 בפרנקוניה.

הסופר והמאייר אינם ידועים. מאמצע המאה ה-19 עד שנת 1957 ההגדה נשמרה במוזיאון הלאומי של גרמניה בנירנברג. בשנת 1957 היא הועברה לאוסף שוקן בירושלים ובשנת 2004 נרכשה על ידי מר דוד סופר מלונדון אשר אפשר למוזיאון ישראל לסרוק אותה ולהציג את העותק הסרוק לקהל הרחב.

== תיאור ההגדה ==
ההגדה מכילה 42 עמודי קלף בגודל 25.5 * 18.0 ס"מ כל אחד.

העמוד מחולק בדרך כלל לשלושה אזורים: במרכז העמוד נמצא טקסט ההגדה וההנחיות לעורך הסדר ובשוליים החיצוניים והתחתונים איורים מלווים בכותרות. ישנם גם עמודים בהם רק איורים וכותרות.

=== הטקסטים ===
בהגדה שלושה סוגי טקסטים:
* הטקסט המרכזי של ההגדה הכתוב בכתב אשכנזי מרובע ברובו בדיו שחור, כאשר מילות הפתיחה כתובות בזהב, בדיו אדום, ירוק, או כחול.
* הנחיות לעורך הסדר כתובות בכתב קטן יותר בדיו אדום, ירוק, חום או כחול על מנת ליצור הפרדה ברורה ביניהן לבין טקסט ההגדה.
* כותרות בצורת כרזה מעופפת המסבירות את משמעות האיורים. הכותרת כתובה בכתב יד, בדיו שחור, בחרוזים, בסגנון היתולי, בעברית המעורבת לעיתים ביידיש. בכותרות ניכרת השפעתה של פרשנות רש"י.

=== האיורים ===
טקסט ההגדה מלווה בכ-80 תמונות מסיפורי התנ"ך. ניכר שהמאייר עשה מאמץ כדי להתאים את מחזורי סיפורי התנ"ך לטקסט ההגדה. המחזור הראשון מתחיל ליד המילים "עֲבָדִים הָיִינוּ לְפַרְעֹה בְּמִצְרָיִם" וכולל איורים המתארים את ילדותו של משה, עבדות בני ישראל ויציאת מצריים. המחזור השני מתחיל בפרק "הַלֵּל" וכולל את סיפורי ספר בראשית, מסיפור אדם וחווה ועד למינויו של יוסף למשנה לפרעה.

המחזור השלישי מתאר אירועים משאר ספרי התנ"ך, החל במשה המקבל את לוחות הברית וכלה במאורעות מחיי יהושע, שמואל, שמשון, דוד, שלמה, איוב ויונה הנביא. רבים מאיורים אלה מתבססים על מדרש האגדה.

בצד האיורים התנכיים נמצאים כמעט בכל עמוד איורים המתארים מנהגים הקשורים לליל הסדר, דוגמת אפיית מצות, בדיקת חמץ, אכילת האפיקומן.

הדמויות צבועות בצבעי מים בירוק, כחול, אדום וצהוב ותחומות בקו דק שחור.

== הערך ההיסטורי ==
האיורים מתארים את המציאות בה חי מאייר ההגדה ובכך מספקים מידע חשוב על חיי היהודים ועל מנהגיהם בגרמניה של המאה ה-15, דוגמת ניקיון הבית עם דגש על סילוק ובדיקת חמץ, אפיית מצות, הסבת כל בני המשפחה סביב שולחן הסדר ואכילת אפיקומן.

לצד מנהגי הפסח אנו מוצאים גם איור המתאר חתונה יהודית. כיסוי הראש ובגדי הגברים והנשים אופייניים ללבוש היהודים באירופה של ימי הביניים ומאפשרים להבחין בין בני המשפחה לבין המשרתים הלא יהודים, בין היהודים לפלשתים ובין היהודים למצרים בסיפורי התנ"ך.

תיאור יציאת מצרים וההכנות אליה, העמסת המטלטלים, הנשים והילדים על עגלה רתומה לסוסים גדולים מלווה בפרשים חמושים, שואב את השראתו מנדודים שונים שעברו על משפחות יהודיות שלמות בימי הביניים עקב גירושן מבתיהן בצו השלטונות.

== קישורים חיצוניים ==
* [https://slideplayer.com/slide/14757847/ מצגת תמונות מהגדת נירנברג השנייה]

== הערות שוליים ==

קטגוריה:כתבי יד עבריים מאוירים
קטגוריה:ספרי המאה ה-15
נירנברג השנייה
The Next Best Thing (פסקול)

פסקול סרט דרמת-הקומדיה האמריקאי "הדבר הטוב הבא" (2000).<ref></ref> הפסקול יצא לאור ב-21 בפברואר 2000 על ידי חברת התקליטים מאבריק רקורדס.<ref></ref> הוא הגיע למקום ה-34 במצעד הבילבורד 200.<ref></ref> מדונה הייתה מפיקה בפועל ובחרה את כל הרצועות שנכללו בפסקול. במסגרתו הוקלטו שני שירים חדשים של מדונה: "Time Stood Still" (רצועה מקורית שנכתבה והופקה עם ויליאם אורביט) וגרסת כיסוי ל-"American Pie" של דון מקליין. "Time Stood Still" הגיע למקום השלישי בצ'כיה,<ref></ref> בעוד שהשני הפך ללהיט בין-לאומי שדורג במקום הראשון ב-17 מצעדים שונים.<ref></ref> הפסקול כלל גם שירים של מובי, בת' אורטון, כריסטינה אגילרה וגרוב ארמדה.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-2000
קטגוריה:פסקולי סרטים
קטגוריה:פסקולים באנגלית
קטגוריה:אלבומי חברת מאבריק רקורדס
האבן מיר א ניגונדל

האבן מיר א ניגונדל הוא אלבום הבכורה של הזמרת הישראלית חוה אלברשטיין. את האלבום הוציאה לאור בשנת 1967 חברת התקליטים CBS ישראל.

בשנת 1967 הוחלט כי אלבום הבכורה של אלברשטיין, האבן מיר א ניגונדל, יוקלט ביידיש.<ref name=":0"></ref> בסמוך להפצת האלבום בארץ, הופצה גרסה של האלבום בארגנטינה.<ref name=":0" /> בהמשך לכך, הופץ האלבום גם בארצות הברית. כל אותן הגרסאות הופצו עם עטיפות שונות.<ref name=":0" /> עם זאת, בכולן ניתן לראות את אלברשטיין מביטה מתוך החלון.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-1967
קטגוריה:אלבומי חוה אלברשטיין
קטגוריה:אלבומים ביידיש
קטגוריה:אלבומי חברת CBS ישראל
צעצועיה של אסנת

צעצועיה של אסנת המוכר בשם בשירי ילדים: צעצועיה של אסנת, הוא אלבום האולפן השלישי של הזמרת הישראלית חוה אלברשטיין. את האלבום הוציאה לאור באוקטובר 1967 חברת התקליטים CBS ישראל. האלבום יצא באותה השנה בה הוציאה אלברשטיין שני אלבומי אולפן נוספים, האחד ביידיש והשני בעברית.<ref></ref><ref></ref>

במסגרת האלבום, הקליטה אלברשטיין שירי ילדים כדוגמת "איך אפשר לישון", "פילפילון", "חנות הצעצועים" ו"דוד רדיו".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1967
קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
הזזה (גאומטריה)

הזזה מזיזה כל נקודה במרחב במרחק ובכיוון זהים, כך שגוף עליו פועלת ההזזה שומר על צורתו ומבנהו.
בגאומטריה אוקלידית, הזזה היא טרנספורמציה גאומטרית המזיזה כל נקודה במרחב במרחק ובכיוון זהים. אפשר לפרש הזזה כהוספה של וקטור קבוע לכל נקודה, או כהזזה של המקור של מערכת הצירים. הזזה היא טרנספורמציה אָפִינִית.

== כפונקציה ==
אם <math>v</math> הוא וקטור קבוע (וקטור ההזזה), ו-<math>p</math> הוא המיקום ההתחלתי של גוף מסוים, אז פונקציית ההזזה <math>T_v</math> פועלת כך: <math> T_v(p) = p + v</math>.

==קישורים חיצוניים==

* 

קטגוריה:גאומטריה
2023 04
Auto-GPT

Auto-GPT הוא סוכן חכם המסוגל לפרק משימה שהוקצתה לו בשפה טבעית ולהסיק לבד אילו משימות עליו לבצע באינטרנט ובכלים אחרים באיטרציה אוטומטית. מאחר שהוא משתמש ב-API של GPT-3.5 ו-GPT-4 הוא הפך לאחד היישומים הראשונים המשתמשים ביכולות הבינה המלאכותית של OpenAI לביצוע משימות באופן אוטונומי.

== שיטת עבודה ==
בניגוד למערכות בינה מלאכותית אחרות דוגמת ChatGPT, המחייבות הזנה של פקודות ידניות לכל פעילות שהמשתמש מעוניין לבצע, Auto-GPT בונה בעצמה יעדי משנה פונקציונליים להשגת המטרה ללא צורך בקלט אנושי מתמיד. 

Auto-GPT מסוגל לכתוב ולשפר את הקוד של עצמו וכן לבצע ניפוי שגיאות, לפתח ולשפר את עצמו. כברירת מחדל, הוא יכול לבצע משימות אלו רק עבור תוכניות חדשות ופשוטות יחסית או כאלו שהועתקו מ-Git. היא לא יכולה לשנות את מערכת הבסיס שלה או כל דבר הקשור למערכות ה-GPT שבהן היא משתמשת. 

Auto-GPT מנהל אחסון זיכרון לטווח קצר וארוך על ידי גישה לקריאה ולכתיבה של מסדי נתונים וקבצים, מנהל את דרישות האורך של תיבת דו-שיח, יכול לבצע פעולות מבוססות אינטרנט כגון חיפושי אינטרנט, מילוי טפסי אינטרנט ואינטראקציה עם ממשקי API ללא השגחה. הוא כולל גם תכונת טקסט לדיבור.

על מנת להנות מכל אפשרויות המערכת, המשתמש נדרש להתקין על מחשבו מספר תוכנות ולבצע פעולות התקנה וחיבור לAPI.

== גרסאות ==
ב-14 במרץ 2023 OpenAI הוציאה את מודל השפה הגדולה GPT-4. במהלך בדיקות אבטחה טרום-שחרור, חוקרי "הצוות האדום" של החברה גילו שניתן לאפשר ל-GPT-4 לבצע פעולות בעולם האמיתי כגון פתירת CAPTCHA וכדומה.

צוות חוקרים ממיקרוסופט קבע כי בהתחשב ביכולות הרחבות של GPT-4 ברמות המתקרבות לאלו של בני אדם, ניתן לראות את GPT-4 "באופן סביר כגרסה מוקדמת (אך עדיין לא שלמה) של מערכת בינה מלאכותית מסוג בינה מלאכותית חזקה (AGI)". החוקרים גם ציינו שהניסויים שלהם מצאו עדיין מגבלות משמעותיות במערכת.

Auto-GPT שוחרר ב-30 במרץ 2023 על ידי טוראן ברוס ריצ'רדס, מייסד חברת משחקי הווידאו Significant Gravitas Ltd. זמן קצר לאחר מכן, הוא הפך לטרנד המוביל ב-GitHub.

== בעיות ==
בנוסף להיותו מושפע מטעויות וחוסר דיוק בGPT, Auto-GPT מתקשה לעיתים קרובות להישאר "מרוכז" במשימות העומדות על הפרק, מבלי ללכת לאיבוד במשימות מורכבות שלא לצורך. כמו כן, לאחר ביצוע מוצלח של משימה, הוא בדרך כלל לא זוכר איך לעשות את זה בפעם הבאה, וכשהוא עושה את זה, כמו בעת כתיבת תוכנית, הוא לרוב לא זוכר איך להשתמש בה שוב. Auto-GPT מתקשה לפרק משימות בצורה יעילה ומתקשה להבין את ההקשרים של הבעיות וכיצד המטרות חופפות.

== יישומים ==
AgentGPT הוא התוסף המשלב את AutoGPT בדפדפן האינטרנט, ומאפשר למתכנתים ליצור סוכנים משלהם. הרחבה נוספת היא ChaosGPT.

==קישורים חיצוניים==
* 

== הערות שוליים ==

קטגוריה:תוכנות שהושקו ב-2023
קטגוריה:בינה מלאכותית
קטגוריה:מודלי שפה גדולים
אבי פרידמן (אמן וסופר)

אבי פרידמן (נולד ב-4 ביוני 1974) הוא סופר, אמן ומאייר בפלסטלינה, אנימטור ומורה דרך ישראלי.

==קורות חיים==
פרידמן נולד וגדל בפתח תקווה, בנם של זאב ושרה. דור שמיני בארץ לעליית תלמידי הגר"א. בנעוריו עבר עם הוריו לאלקנה. למד בישיבה התיכונית "נתיב מאיר" בירושלים ובמכינת "בני דוד" בעלי. את שירותו הצבאי עשה כלוחם ומפקד ביחידת המסתערבים "שמשון" שפעלה ברצועת עזה. בהמשך עבר ליחידת הקומנדו "אגוז" שהוקמה מחדש ב-1995 ופעלה ברצועת הביטחון בדרום לבנון. ביחידה שימש כקצין ומפקד צוות מסלול ומבצעי של אחד מהצוותים הראשונים שהוקמו ביחידה. במילואים שירת כמפקד פלוגה ומפקד גדוד סיור ומשרת כיום ביחידת מילואים מובחרת.

פרידמן למד באקדמיה לאומנות ועיצוב "בצלאל" בירושלים לתואר אנימציה באומנויות המסך ובהמשך למד לתואר שני בתוכנית "בני חיל" למפקדים בכירים במערך המילואים בנושא "צבא, אסטרטגיה וביטחון". במקביל לעיסוקו באמנות עבד כמנהל אשכול בנימין ויהודה בחברת "מודיעין אזרחי" והיה בין מקימי פרויקט ההגנ"ש (הגנת יישובים) של משרד הביטחון. היה מנהל תוכנית "רפאים" בחברת "תעש" שברמת השרון. בהמשך היה בצוות ההקמה ושימש כמנהל בכיר בהנהלת חברת "פוליסיטי" שהקימה ומנהלת את המכללה הלאומית לשוטרים בבית שמש בשיטת B.O.T.

עובד כמורה דרך, כותב תוכן ומאייר ובעל פינה קבועה במגזין "אותיות וילדים".

הוציא לאור ארבעה ספרי ילדים:
* "תפילת השבת שלי" – הוצאת "ספריית בית אל", 2010
* "תפילות החגים שלי" –הוצאת "ספריית בית אל", 2012
* "אבא יוצא למילואים" הוצאת "ידיעות ספרים", 2013 (יחד עם יועז הנדל)
* "אילק והחסידה" הוצאת "ידיעות ספרים", 2023, על עליית יהודי אתיופיה לארץ ישראל

בנוסף אייר חוברות על "מעגל השנה" וסרט אנימציה בשם "את בנך את יחידך" עבור שליחי הסוכנות היהודית ועיצב קמפיינים עבור ארגונים וחברות נוספות.

הוא כתב ספר היסטוריה צבאית: "יחידת המסתערבים שמשון", יחד עם ד"ר עידן ירון שייצא לאור בהוצאת "מערכות", בשנת 2023.
מאז 2017, הוא בעל פינת יצירה בפלסטלינה "קל וחומד" במגזין "אותיות וילדים".

תערוכות ופרסים:
* מקום שני תחרות "סוכות מדברות" בית אבי-חי ירושלים, 2012
* תערוכת "פלסטלינה art" מוזיאון יפו, 2018
* השתתפות בתערוכת גלויה "צבע טרי", גני התערוכה, 2018

==חיים אישיים==
היה נשוי לד"ר בתיה פרידמן רופאה מומחית לפסיכיאטריה ואבא לשתי בנות. בזוגיות עם אתי כהן. גר בירושלים.

==קישורים חיצוניים==

* [https://www.youtube.com/watch?v=k3TPsYb-JIg&t=13s&ab_channel=EtiCohen סרט אנימציה קצר "את בנך את יחידך"]
* 
* 
* דבורה גינזבורג, [https://www.inn.co.il/news/566707 המפקד משחק בבובות], 27 בספטמבר 2012
* [https://youtu.be/aUYGQmUxU18?t=1221 אבי פרידמן], מופיע ב"ניידת החלומות" של יהונתן רוזנהק (מתחיל ב-20:21)

==הערות שוליים==

קטגוריה:ישראלים שנולדו ב-1974
קטגוריה:אלקנה: אישים
קטגוריה:אמנים ישראלים
קטגוריה:סופרים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:בוגרי ישיבת נתיב מאיר